1.Από το Μνημόνιο μέχρι το Μεσοπρόθεσμο εκφράστηκαν ,πολλές και διαφορετικές αντιλήψεις και εκτιμήσεις. Πολλοί εκτίμησαν ότι το Μνημόνιο ήταν μία λάθος συνταγή έτσι κι αλλιώς. Άλλοι ,ότι φταίει το μίγμα πολιτικής που ακολουθήθηκε και άλλοι ότι η Κυβέρνηση έδειξε πρωτοφανή ολιγωρία και αναποτελεσματικότητα στο πως χειρίστηκε κρίσιμα θέματα ένα χρόνο τώρα. Το σίγουρο είναι ένα : Αν η Κυβέρνηση είχε δείξει αποτελεσματικότητα στον περιορισμό έστω της προκλητικής φοροδιαφυγής και των δημοσίων δαπανών ,δε θα υπήρχε η ανάγκη να υπάρχει μια τέτοια φορολογική επιδρομή επί δικαίων και αδίκων. Άραγε το συνδικαλιστικό κίνημα και το κίνημα των αγανακτισμένων συμφωνεί σε αυτές τις απλές παραδοχές;